MOLDE OG OMEGN LOKALLAG AV LOP
ÅRSMØTE 22. JANUAR 2014

Møtet ble avholdt på Fylkeshuset, møterom 101.  43 medlemmer var til stede.
Leder Bitten Linge ønsket velkommen.  Det ble servert rundstykker, kaffe/te før årsmøtet startet.
ÅRSMØTE
1.	Valg av møteleder og 2 personer til å undertegne protokollen.  Bitten Linge ble valgt til møteleder.  Turid Sætre og Rolf Myhre ble valgt til å skrive under protokollen.
2.	Innkalling og sakliste ble godkjent.
3.	Sekretær leste årsmeldingen for 2013.  Årsmeldingen ble godkjent med følgende tilføyelse:  Foreningens representant i Eldrerådet i Molde kommune er Alvhild Sølsnes, vararepresentant Nils Tore Gjerde.
4.	Kasserer delte ut foreløpig regnskap som ble godkjent.  Regnskapet vil bli satt opp på forskriftsmessig måte og sendt inn til LOP sentralt.
5.	Lokallagskontingenten for 2014  er uendret, kr 300.  For medlemmer av Sykepleierforbundet og Skoleledeforbundet kr 100.

6.	VALG  
Leder i valgkomiteen, Anne-Lise Bergseth, gjorde greie for valgkomiteens innstilling.
Valgt ble:
Leder:			Bitten Linge				valgt for 1 år - 2014
Styremedlem:	Bodil Ø. Jacobsen			valgt for 2 år – 2014/15

Liv Røstberg, Morten Lerø og Kjell Bugge var ikke på valg, og de sitter i styret også i 2014.

Varamedlemmer:	Alvhild Sølsnes			valgt for 2014 – gjenvalg
			Guri Molden 				valgt for 2014 – ny
			Gunvald Krueger-Johnsen	  	valgt for 2014 – ny
Revisorer:		Liv Oddny Midtbø og Sissel Tho 	valgt for 2014 – ny
Valgkomite:		Anne-Lise Bergseth	 og 
Kåre Martinsen			valgt for 2014 –gj.v.
Kjellaug Dahle og 
Gunhild Halsen			valgt for 2014 – ny
Leder ønsket de nyvalgte LOP- tillitsmenn/kvinner velkommen , og takket de avtroppende.  			

Bitten lanserte ideen om en utflukt til Angvik Gamle Handelssted i løpet av vårsemesteret.  En kommer tilbake til dette. 
Deretter ga hun ordet til dagens foredragsholder Inge Pettersen som snakket om kjøp og salg av antikviteter og om auksjoner.
Vi fikk utdelt katalog over ulike antikke gjenstander, og det ble vist bilder.  Antikk betyr gammel, og for at en gjenstand skal være en antikvitet må den her til lands være minst 100 år gammel.  Markedet for ulike antikviteter har endret seg mye siden tusenårsskiftet.  Det er for eksempel ikke lenger slik etterspørsel etter gamle bondeantikviteter.  Mote, smak og interesse skifter gjennom tidene.   Pettersen fortalte episoder fra sin arbeidshverdag og ga et innblikk i det å handle med gamle ting.
Bitten takket for foredraget med en flaske vin, og avsluttet med å takke for godt frammøte på årets første møte.

Turid Sætre                                                                         Rolf Myhre
                                        Anne W. Halstensen
                                                 sekretær